பொதுவாகக் கலை மூர்க்கம் கொண்ட படைப்பாளிகள் தங்களை ஒரு தொடர் குடிகாரர்களாக உருவாக்கி வைத்திருக்கிறார்கள். குடி அவர்கள் தங்களுக்கு அணிந்து கொள்ளும் கவசமாக இருக்கிறது. தனிமை, வெறுமை, இயலாமை, தாழ்வு மனப்பான்மை, உறவுகளோடு பொருந்திப் போகாத மனநிலை, இவையாவும் அவர்களைக் குடியை நோக்கித் தள்ளுகிறது. குடியை ஓர் ஆயுதமாகவும், கேடயமாகவும் பயன்படுத்திக்கொள்கிறார்கள்.